Ҡурғанлы ( диам . 8 — 16 м , бейеклеге 0,1 — 0,6 м ) һәм түңәрәк формаһындағы таш кәртәле ҡәберлектәргә ҡарай . 27 ҡурған табылған , 14 ‑ е өйрәнелгән . 3 ҡурған — Алакүл мәҙәниәтенә ( мәйеттәр тура мөйөшлө ҡәбер соҡорҙарына бөгәрләнгән килеш уң йәки һул ҡабырғаға һалып , баштары м ‑ н көнбайышҡа ҡаратып ерләнгән ; шулай уҡ бала ҡәберҙәре осрай ) , 5 ҡурған — Фёдоровка мәҙәниәтенә ( ерләү ҡоролмалары ағас м ‑ н ябылған һәм стеналы ҡәбер соҡорҙарынан тора ; кремациялау эҙҙәре күренә ; һауыт ‑ һаба , хайуан һөйәктәре табылған ) , 5 ҡурған Черкаскүл мәҙәниәтенә ( ерләү ҡоролмалары янғын һәм ҡорбан килтереү эҙҙәре булған дромостарҙан һәм төрбәләрҙән тора ) ҡарай .